Paula Jēgere-Freimane
Paula Jēgere-Freimane (dzimusi Jēgere 1886. gada 20. decembrī, mirusi 1975. gada 22. augustā) bija latviešu teātra un literatūras kritiķe. Dzimusi kalpa ģimenē. 1900. gadā beigusi Torņakalna palīdzības biedrības elementārskolu, 1906. gadā - Maldoņa ģimnāziju, 1912. gadā — Latvju dramatiskos kursus. Vēl mācījusies Vācijā. 1924. gadā absolvējusi Latvijas Universitāti. 20. gadsimta sākumā strādājusi par skolotāju. 1944. gadā emigrējusi uz Vāciju, 1950. gada decembrī pārcēlusies uz dzīvi ASV. Publikācijas no 1913. gada. Par 1963. gadā izdoto autobiogrāfisko grāmatu "Cilvēks domā — Dievs dara" 1964. gadā saņēmusi Krišjāņa Barona prēmiju. 1938. gadā apbalvota ar ceturtās šķiras Atzinības krustu.